
ચમત્કારો કરનાર ઈસુ
શિક્ષક માર્ગદર્શિકા  ·  શુભ સમાચાર સન્ડે સ્કૂલ પાઠો
	ચિત્રો
	15

	હેતુ
	શીખવવું કે ઈસુ ઈશ્વરના પુત્ર છે અને સર્વ બાબતો પર તેમનો અધિકાર છે.

	શિક્ષકની તૈયારી
	સર્વજ્ઞ અને સર્વશક્તિમાન ઈશ્વરને કહો કે તે આ પાઠ તૈયાર કરવામાં તમને મદદ કરે. પછી માર્ક 5:22-23; 35-43; 6:45-51 અને પાઠની યોજના વાંચો અને તેનો અભ્યાસ કરો.

	મુખપાઠ કલમ
	માથ્થી 28:18
ઈસુએ પાસે આવીને તેમને કહ્યું, “આકાશમાં અને પૃથ્વી પર મને સઘળો અધિકાર આપવામાં આવ્યો છે.”



પાઠની યોજના
પ્રસ્તાવના
બાળકોને કહો કે તેમના નગર કે શહેરમાં જે લોકો આપણા પર સત્તા કે અધિકાર ધરાવે છે તેમને ઓળખાવે.
તમને જે જવાબો મળી શકે તે છે રાજ્યપાલ, પોલીસ, નગરપરિષદ, શિક્ષકો, માતાપિતા, વગેરે.
પાઠના મુખ્ય મુદ્દાઓ
	1.ઈસુ કોણ છે? તમારી પ્રસ્તાવનામાંથી સીધા આ પ્રશ્ન પર આવવાનો પ્રયત્ન કરો. તમને જુદા જુદા જવાબો મળી શકે, જેમ કે મહાન માણસ, પ્રબોધક, શિક્ષક, મસીહ, ઈશ્વરના પુત્ર. આ અઠવાડિયે આપણી પાસે ઈસુ વિશે 3 વાર્તાઓ છે, જે ઈશ્વર છે, અને જે જગતમાં આવ્યા જેથી આપણને બતાવે કે ઈશ્વર કેવા છે. પૃથ્વી પર તેમનું એક નામ ઈશ્વરના પુત્ર છે. ઈસુ પાસે ઈશ્વરનું સામર્થ્ય છે. તે સૌથી અદ્ભુત કામો કરી શકે છે. ઈસુનું સામર્થ્ય બીજા કોઈ કરતાં મોટું છે કારણ કે તે ઈશ્વર છે.
	2.આંધળા બાર્તીમાયની વાર્તા માર્કે લખી છે તેમ જ કહો. વાર્તા ઘણી વાર વાંચો જેથી તમે તેને જાણો. ઈસુ પાસે આંધળી વ્યક્તિને દેખતી કરવાનું સામર્થ્ય છે.
	3.એક દિવસે યાઇર નામના એક મહત્ત્વના માણસે ઈસુને પોતાના ઘરે આવવા કહ્યું. તેની દીકરી બીમાર હતી. ઘણા લોકો પહેલાં ઈસુને જોવા માંગતા હતા. ઈસુને મોડું થયું. સંદેશવાહકોએ આવીને કહ્યું કે છોકરી મરી ગઈ છે. માર્ક 5:36-42 ની વાર્તા કહો. ઈસુ પાસે મરણ પર સામર્થ્ય છે. ચિત્ર 15 બતાવો.
	4.ઈસુના મિત્રો, જે માછીમારો હતા, હોડીમાં બહાર ગયા હતા. માર્ક 6:45-51 ની વાર્તા કહો. ઈસુ પાણી પર ચાલ્યા, તેમણે તોફાનને અટકાવ્યું. ઈસુ પાસે પૃથ્વી પર, જીવન અને મરણ પર સામર્થ્ય છે. તે ઈશ્વર છે.
પુનરાવર્તન
પાઠનું ટૂંકું પુનરાવર્તન કરીને ભાર મૂકો કે ઈસુના ચમત્કારો દર્શાવે છે કે તે ઈશ્વરના પુત્ર છે જેમનું બધા પર સામર્થ્ય છે - બીમારી, મરણ, પ્રકૃતિ.
મુખપાઠની કલમ શીખવો
પાઠ પ્રત્યે આપણો પ્રતિભાવ
બાળકોને કોઈ એવી વસ્તુનો વિચાર કરવા કહો જેનાથી તેઓ ડરે છે. શિક્ષક થોડાં સૂચનો કરી શકે, જેમ કે દવાખાને જવું, અંધારા ઘરમાં એકલા જવું.
બાળકોને પડકાર આપો કે તેઓ ઈશ્વરના તારનારા અને રક્ષણ કરનારા સામર્થ્ય પર ભરોસો રાખે. સર્વશક્તિમાન ઈશ્વર તેઓ ડરે ત્યારે તેમની સાથે છે અને તે તેમનો ડર દૂર કરી શકે છે.

